বশিষ্ঠ আৰক্ষীয়ে আজি দিনৰ প্ৰায় ১০ বজাত গুৱাহাটীৰ নমাইলস্থিত এখন কেন্দ্ৰীয় বিদ্যালয়ৰ এজন স্কুল বাছৰ কণ্ডাক্টৰক স্কুলীয়া ছাত্ৰীক যৌন নিৰ্যাতন চলোৱাৰ অভিযোগত আটক কৰে।
আটকাধীন বাছ কণ্ডাক্টৰজনক আৰক্ষীয়ে গুৱাহাটী মহানগৰীৰ কাহিলীপাৰাৰ নিৱাসী মনোজ কলিতা (২৮) বুলি চিনাক্ত কৰিছে।
অভিযোগ অনুসৰি স্কুল বাছ কণ্ডাক্টৰজনে দীৰ্ঘদিনৰ পৰা স্কুলীয়া ছাত্ৰীক যৌন নিৰ্যাতন চলাই আহিছিল।
আৰক্ষীয়ে এই লম্পট কণ্ডাক্টৰ জনৰ কুকৰ্মৰ বিষয়ে ১ অক্টোবৰতহে পোহৰলৈ আহে বুলি কয়।
বশিষ্ঠ আৰক্ষী থানাৰ ভাৰপ্ৰাপ্ত বিষয়া নৱজিৎ বাঘৰিয়ে নৰ্থ ইষ্ট নাওক জনোৱা অনুসৰি স্কুল কৰ্তৃপক্ষই এই সম্পৰ্কত অৱগত হোৱাত ১ অক্টোবৰত বশিষ্ঠ আৰক্ষী থানাত এজাহাৰ দাখিল কৰিছিল।
আৰু আৰক্ষীয়ে স্কুল কৰ্তৃপক্ষই দিয়া এজাহাৰৰ ওপৰত ভিত্তি কৰি POCSO এক্টা ২০১২ৰ অধীনত ১২ নং ধাৰাত ১২৭৭/১৮ নম্বৰত গোচৰ ৰুজ কৰে।
পিছত লম্পট মনোজক কামৰূপ জিলা ন্যায়িক দণ্ডাধীশ আদালতত হাজিৰ কৰোৱাত আদালতে জে'ললৈ প্ৰেৰণ কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
